Diari Oficial de la Generalitat Valenciana


Sumari del DOGV 1215, del 03-01-1990 (1990/900019)

Ordre de la Conselleria de Cultura, Educació i Ciència de 14 de novembre de 1989, per la qual es convoquen ajudes per al desenrotllament d'activitats de foment lector, en els centres de nivell bàsic de la Comunitat Valenciana sostinguts amb fons públics.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/14/(5)/dof/vci/html**

### Dades del document

Número de DOGV
:   1215

Data del DOGV
:   03-01-1990

Secció del DOGV
:   I. DISPOSICIONS GENERALS

Número del document
:   1990/900019


Data del document
:   14-11-1989

Organisme emissor


Tipus de document
:   Ordre

Anàlisi jurídica

 Descriptors 

:   * suport econòmic
    * ensenyament públic
    * biblioteca
    * educació bàsica

Ordre de la Conselleria de Cultura, Educació i Ciència de 14 de novembre de 1989, per la qual es convoquen ajudes per al desenrotllament d'activitats de foment lector, en els centres de nivell bàsic de la Comunitat Valenciana sostinguts amb fons públics.  
L'Ordre de 29 d'agost de 1988 de la Conselleria de Cultura, Educació i Ciència (DOGV d'11.10.88), establia les bases per al foment d'hàbits lectors en els alumnes dels nivells bàsics dels centres públics de la Comunitat Valenciana i definia el procediment d'incorporació i les condicions dels centres peticionaris.  
Atesa l'experiència de les convocatòries anteriors i, considerant les disponibilitats pressupostàries convé ampliar els beneficis d'aquell programa de foment lector, als alumnes dels centres concertats, a fi que els escolars dels col·legis sostinguts amb fons públics desenrotllen, progressivament actituds positives envers el món del saber i adquiresquen hàbits lectors creadors i crítics alhora.  
Es per això que en ús de les atribucions que m'atorga l'art. 35 de la llei 5/1983 del Govern Valencià,  
ORDENE:  
Primer  
Es convoquen ajudes per al foment d'activitats lectores, en centres de nivell bàsic de la Comunitat Valenciana sostinguts amb fons públics, per un import total de 17.726.218 de pessetes amb càrrec a l'aplicació 32.63.930.41.490.48 i 08.22.516.15.722.28 i la línia 411/000/89 del programa 422.20(05).  
Segon  
La quantia de la dotació per cada ajuda serà de 300.000 PTA, distribuïda de la manera següent:  
a) Un lot de llibres integrat per obres literàries, llibres de lectura, narracions i antologies, ajustat a cada nivell educatiu (EGB i EPA), el valor global del qual serà de 150.000 PTA.  
b) Dotació econòmica per a un segon lot que cada centre podrà adquirir directament per un valor de 150.000 PTA.  
Tercer  
Els centres peticionaris hauran de presentar la següent documentació:  
1. Un projecte de planificació d'ús d'una biblioteca de lectura i d'organització d'activitats lectores que constarà de les parts següents:  
a) Infrastructura mínima del local: disponibilitat d'un local en l'edifici escolar amb capacitat per a 30 lectors, mobiliari suficient i il·luminació i dispositius de seguretat.  
b) Professorat responsable: designació pel claustre i assumpció per part del professor/a de la plantilla del centre que actue com a responsable del servei d'animació a la lectura.  
c) Aprofitament didàctic: organització del fons lector de la biblioteca (horaris, classificació dels llibres, participació de l'alumnat ... ) així com incardinació de les activitats lectores en les àrees curriculars, i en les activitats extraescolars.  
En aquest apartat s'inclouran les accions i experiències que estiguen realitzant-se o s'hagen realitzat en els grups de treball o cursos que convoquen els CEPS.  
2. L'aprovació del projecte per part del Consell escolar, en el qual constarà l'acceptació per part del professor/a proposat/da, resulta indispensable.  
Quart  
Per tal de seleccionar els centres beneficiaris al sí de la Direcció General de Centres i Promoció Educativa es constituirà una Comissió de Selecció que la integraran:  
- El cap del Servei de Programes d'Alumnes de la Direcció General de Centres i Promoció Educativa, que actuarà de president.  
Vocals:  
- Un tècnic del Servei de Formació del Professorat,  
- Un tècnic del Servei d'Ordenació Acadèmica,  
- Un tècnic del Servei d'Avaluació i Inspecció.  
Aquest tres nomenats per l'Il·lm. Sr. Director General d'Ordenació i Innovació Educativa.  
- Un tècnic del Servei del Llibre, Arxius i Biblioteques nomenat per l'Il·lm. Sr. Director General del Patrimoni Cultural.  
- Un cap de Servei d'Activitats Culturals i Educatives nomenat per l'Il·lm. Sr. Director General de Centres i Promoció Educativa, entre els Serveis Territorials.  
- Un tècnic del Servei de Programes d'Alumnes nomenat per l'Il·lm. Sr. Director General de Centres i Promoció Educativa que farà de secretari.  
Cinquè  
El procés de selecció es farà tenint en compte la valoració del projecte presentat, el qual es puntuarà fins a 10 punts:  
apartat a), fins a 2 punts  
apartat b), fins a 3 punts  
apartat c), fins a 5 punts  
Sisè  
Els professors responsables de cada centre seleccionat hauran d'assistir a les sessions de formació i assessorament que s'organitzen per a la posada en funcionament del Programa, i s'integraran en seminaris de treball al si dels Centres de Professors.  
Seté  
La Direcció dels Centres seleccionats es compromet a ordenar, custodiar i utilitzar convenientment el material lliurat, així com elaborar els informes i la documentació del Programa que se'ls sol·licite.  
Vuitè  
El termini, per tal que els centres interessats puguen presentar la documentació que s'especificia en l'apartat 3r., en els corresponents Serveis Territorials de Cultura i Educació, es clou el dia 31 de gener de 1990.  
Novè  
Acabat aquest termini, els directors territorials de Cultura i Educació, trametran tota la documentació a la Direcció General de Centres i Promoció Educativa, la qual convocarà la comissió seleccionadora que s'assenyala en el punt quart d'aquesta Ordre, que valorarà les sol·licituds dels centres peticionaris i elevarà proposta a l'Il·lm. Sr. Director General, que resoldrà la inclusió dels que s'integren en el Programa de Foment Lector.  
Desè  
Els centres que presentaren projecte en convocatòries anteriors i volen reiterar la petició, tan sols hauran de signar una instància de sol·licitud, a menys que preferesquen completar o refer el projecte presentat amb anterioritat.  
Onzè  
La Inspecció Educativa farà el seguiment i avaluarà l'organització de la biblioteca així com l'aprofitament didàctic del material tramés als centres.  
Dotzè  
S'autoritza la Direcció General de Centres i Promoció Educativa per dictar les instruccions i resolucions necessàries per portar a efecte allà disposat en la present Ordre.  
València, 14 de novembre de 1989.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI